《游飞来憩和光洞寻五色榴花率尔忘归》
明代·邝露

七十二峰相对奇，绿潭疏影湛涟漪。桂薰萧帝龙舒碣，竹采轩辕阮隃枝。

梅信先春传庾峤，潮痕经宿落天池。酒酣偶失和光路，五色榴花不可知。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。